Vilhelms erobring påvirkede England meget: der var  ændringer i kirken, aristokratiet, kulturen og sproget. De har varet helt til vor tid. Erobringen skabte tættere kontakt mellem Frankrig og England, og båndene mellem Frankrig og England varede gennem hele middelalderen. En anden konsekvens af Vilhelms invasion var, at det tætte bånd mellem England og Skandinavien ophørte. Vilhelms regering blandede elementer fra de engelske og normanniske styresystemer til et nyt system, der lagde grunden til det engelske kongerige i middelalderen.<ref name=Bates210>Bates ''William the Conqueror'' pp. 210–211</ref> Hvor abrupt og vidtrækkende disse ændringer var er stadig årsag til debat blandt historikere. Nogle, som [[Richard Southern]] påstår, at erobringen bragte den største ændring i [[Europas historie]] mellem [[Det Vestromerske Riges fald]] og 1900-tallet. Andre, som H. G. Richardson og G. O. Sayles, ser de ændringer som erobringen medførte som mindre voldsomme end Southern.<ref name=Rulers31 /> Historikeren Eleanor Searle beskriver Vilhelms invasion som "en plan som ingen anden hersker end en skandinav nogensinde vil overveje".<ref name=Searle232>Searle ''Predatory Kinship'' p. 232</ref>
Død